Majandus- ja Kommunikatsiooniministeerium

info@mkm.ee

Koopia: Maa- ja Ruumiamet 26.09.2024 nr 25/5-5/67

maaruum@maaruum.ee

**Riigivara tasuta võõrandamise taotlemine**

Narva-Jõesuu Linnavalitsus taotleb riigi omandis oleva Narva-Jõesuu linnas Mustanina külas asuva Kirsi tn 23 // 25 // 27 // Aiandi (edaspidi Aiandi; katastritunnus 85101:011:0077) kinnisasja tasuta võõrandamist Narva-Jõesuu linnale riigivaraseaduse § 33 lõike 1 punkti 1 alusel.

05.09.1988 esitasid Sirgala karjääri direktor ja ametiühingukomitee esimees Kohtla-Järve rajooni Rahvasaadikute Nõukogule avalduse, millises palusid laiendada olemasolevat „Gornjak“ kooperatiivi või eraldada maad uue aianduskooperatiivi loomiseks.

Vastavalt 20.10.1988 toimunud „Gornjak 2“ kooperatiivi koosoleku protokollile nr 1: kehtestati kooperatiivi osalejate arv, võeti vastu kooperatiivi põhikiri, valiti kooperatiivi juhtkond ja moodustati revisjoni komisjon.

05.12.1988 esitasid Sirgala karjääri direktor ja ametiühingukomitee esimees Kohtla-Järve rajooni Rahvasaadikute Nõukogule avalduse, millises paluti registreerida uue aianduskooperatiiv „Gornjak -2“.

Kohtla-Järve rajooni Rahvasaadikute Nõukogu Täitevkomisee moodustas 24.01.1989 otsusega nr 22 uue aianduskooperatiivi Gornjak -2, 31.05.1999 registreeris Lääne-Viru Maakohus aiandusühistu Gornjak -2 (registrikood 80095486).

26.08.2003 jättis Vaivara Vallavalitsus korraldusega nr 194 Mustanuna külas asuva Aiandi maaüksuse katastritunnusega 85101:011:0077 üldpindalaga 21,86 ha riigi omandisse koos ehitistega. Käesoleval ajal Aiandi kinnistul asuvad 6 majapidamist, mis tegelevad suvi hooajalise ajapidamisega. Narva-Jõesuu Linnavalitsusse arhviivis puudub ehitiste projektdokumentatsioon.

Ida-Viru maakonnas Narva-Jõesuu linnas Mustanina külas asuv Aiandi katastriüksus on keskkonnaministri 24.05.2004 käskkirjaga nr 465 „Maa riigi omandisse jätmine“ jäetud riigi maareservina riigi omandisse pindalaga 21,86 ha, sihtotstarbega sihtotstarbeta maa.

Aiandi maaüksus on riigi omandis, valitseja on Majandus- ja Kommunikatsiooniministeerium, volitatud asutus Maa- ja Ruumiamet.

06.05.2025 Maa- ja Ruumiamet edastas ehitiste omanikele teavitused, mille kohaselt tuleb likvideerida Aiandi kinnisasjalt olevaid ehitisi hiljemalt 02.11.2025. Aiandi kinnistul asuvate ehitiste omanikud pöördusid Narva-Jõesuu Linnavalitsuse poole palvega võtta kõnealune kinnistu Narva-Jõesuu linna omandisse.

Narva-Jõesuu Linnavalitsus on teadlik, et ehitised on püstitatud ilma kehtiva ehitusõiguseta. Käesoleva taotluse eesmärk on võtta maa munitsipaalomandisse, et olla valmis osalema ala edasise kasutuse ja ruumilise korralduse kujundamises, lähtudes kehtivatest õigusaktidest ning kohaliku kogukonna vajadustest.

Riigivaraseadus § 33 lõike 1 punkt 1 sätestab, et riigivara, välja arvatud väärtpaberi võib tasuta või alla hariliku väärtuse võõrandada, kui vara on vajalik kohaliku omavalitsuse üksusele tema seadusest tulenevate ülesannete täitmiseks, sealhulgas kogukonna ühistegevuseks.

Kohaliku omavalitsuse korralduse seaduse (edaspidi KOKS) § 6 lõike 1 kohaselt on omavalitsusüksuse ülesanne korraldada linnas kultuuritööd, heakorda ja ruumilist planeerimist.

KOKS § 6 lõike 3 punktist 1 tulenevalt otsustab ja korraldab kohalik omavalitsus ka neid kohaliku elu küsimusi, mis on talle pandud teiste seadustega. Rahvatervise seaduse § 10 lõike 1 punkti 1 ja lõike 2 punkti 2 kohaselt on kohaliku omavalitsuse üksuse ülesanne elanike tervist, heaolu ja turvalisust toetava elukeskkonna kujundamine ning elanikkonna haiguste ennetamisele ja tervise edendamisele suunatud tegevuse korraldamine kohaliku omavalitsuse maa-alal. Kohaliku elu korraldamine hõlmab ka elanike vajadusi arvestava elukeskkonna loomist ja rikastamist. Aiandi kinnistu kasutamise jätkamine kogukonna köögiviljamaana arvestab elanike vajadusi ning kujundab elukeskkonda.

24.09.2025 võttis Narva-Jõesuu Linnavolikogu vastu otsuse nr 128, millega taotletakse Majandus- ja Kommunikatsiooniministeeriumilt tasuta Kirsi tn 23 // 25 // 27 // Aiandi kinnistu (katastritunnus 85101:011:0077) Ida-Viru maakonnas, Narva-Jõesuu linnas, Mustanina külas.

Arvestades eespool toodut, soovib Narva-Jõesuu Linnavalitsus saada riigi omandis oleva Aiandi kinnisasja omanikuks, et võimaldada antud asukohas kogukonna ühise ajapidamise jätkumist.

Lugupidamisega

*(allkirjastatud digitaalselt)*

Raim Sarv

aselinnapea

Lisa: 24.09.2025 Narva-Jõesuu Linnavolikogu otsus nr 128

Koostas: Narva-Jõesuu linna maakorraldaja Tatjana Hütt, tel. 3599598, e-post: tatjana.hutt@narva-joesuu.ee